บางทีมาเหนือ นอกจากอาหารเหนือแล้วก็ไม่รู้จะทานอะไร ทานทุกมื้อก็เบื่อ อยากหาก๋วยเตี๋ยวเนื้อ ก๋วยเตี๋ยวหมูทานบ้างไม๊... มาร้านนี้เลยค่ะ เนื้อตุ๋นหม้อไฟ รสชาติแซ่บ อร่อยเด็ด!!!

ขับออกมาจากสนามบินน่านไม่นานก็จะเจอกาดน่าน เลี้ยวรถเข้ามาจอดด้านในได้เลย ร้านนี้จะอยู่บนชั้น 2 ที่นั่งเยอะ โล่งๆ มีห้องแอร์บริการด้วย

ที่ชอบคือ เกาเหลาหม้อไฟ : ยกมาเสริ์ฟกันมาร้อนๆ ยิ่งสั่งเส้นหมี่ลวกมาด้วยยิ่งเข้ากันมาก น้ำซุปของที่นี่จะปรุงมาให้เสร็จ รสชาติคล้ายๆ ต้มแซ่บเนื้อ เปรี้ยว เผ็ดกำลังดี แต่ถ้าใครทานเผ็ดไม่ค่อยได้แนะนำใครเค้าแยกพริกมาให้นะคะ เสียดายตอนที่ไปเนื้อสดกับผ้าขี้ริ้วหมด เลยได้ทานแต่เนื้อตุ๋นกับลูกชิ้น เนื้อตุ๋นก็เปื่อยใช้ได้เลยค่ะ

ส่วนอีกเมนูที่แนะนำ คือ ก๋วยเตี๋ยวสองใจ ตามชื่อเลย ถ้าใครเลือกไม่ถูกว่าจะทานก๋วยเตี๋ยวน้ำดี หรือลวกจิ้มดี แนะนำจานนี้ค่ะ 

ใครไม่ทานเนื้อที่นี่เค้าก็มีก๋วยเตี๋ยวหมูด้วยนะคะ ก๋วยเตี๋ยวกระดูกหมูนี่แทะกันเพลิน

ราคาอาจจะดูแพง แต่จริงๆพอลองทานแล้วให้เยอะมาก คุ้มราคามาก ในหม้อไฟให้เนื้อตุ๋นมาก้อนใหญ่ๆ เกือบ 5 ก้อนแหนะ ผู้หญิงทานคนเดียวไม่หมดแน่ๆ แนะนำให้สั่งมา 2 อย่างแบ่งกันทานค่ะ